PATVIRTINTA

Mokyklos direktoriaus

2017 m. rugpjūčio 31 d.

įsakymu Nr. V-95

**MOKINIŲ PASIEKIMŲ GERINIMO PRIEMONIŲ PLANAS**

**2017–2018 M. M.**

1. Mokyklos direktorius skiria asmenį, atsakingą už mokinių mokymosi pasiekimų gerinimą.

2. Mokyklos direktoriaus pavaduotojas ugdymui koordinuoja mokinių mokymosi pasiekimų gerinimo pagalbos teikimo procesą – priimtų sprendimų, įgyvendinamų priemonių savalaikį įgyvendinimą, tų priemonių poveikio analizės vykdymą.

3. Mokymosi pagalbos mokiniui teikimo proceso dalyviai: mokomųjų dalykų mokytojai, klasės auklėtojai, švietimo pagalbos specialistai, vaiko gerovės komisija, mokyklos administracija, tėvai (globėjai, rūpintojai).

4. **Dalykų mokytojų funkcijos:**

4.1. identifikuoja mokymosi pagalbos poreikį ir bendradarbiauja su klasės auklėtoju (žodžiu, per elektroninį dienyną);

4.2. pamokose koreguoja mokinio mokymąsi, pritaiko užduotis pagal mokinio gebėjimus;

4.3. taiko priemones ir metodikas, atsižvelgdami į mokinių mokymosi stilių, gebėjimus, darbo tempą;

4.4. derina įvairius vertinimo būdus, daugiau dėmesio skiria mokytis padedančiam formuojamajam vertinimui (išmokimo stebėjimas, savalaikis grįžtamasis ryšys, ugdymo turinio pritaikymas);

4.5. pamokų metu organizuoja mokinių pagalbą kitiems mokiniams;

4.6. pagal poreikį kviečia mokinio tėvus (globėjus, rūpintojus) dalyvauti pamokose;

4.7. numatyta tvarka veda trumpalaikes ar ilgalaikes konsultacijas;

4.8. analizuoja panaudotų priemonių veiksmingumą.

5. **Klasės auklėtojų funkcijos:**

5.1. bendradarbiauja su mokomųjų dalykų mokytojais dėl auklėtinio mokymosi problemų ar mokymosi pagalbos teikimo būdų ir priemonių;

5.2. išsiaiškina auklėtinio mokymosi pasiekimų gerinimo pagalbos poreikį, tėvų (globėjų, rūpintojų) lūkesčius;

5.3. vykdo mokinių lankomumo, ir pažangumo stebėseną, nelankymo prevencijos priemones;

5.4. kartu su auklėtinių tėvais (globėjais, rūpintojais), mokytojais ir auklėtiniu aptaria individualios pažangos tikslus, priemones, pagalbos teikimo galimybes.

6. **Švietimo pagalbos specialistų funkcijos:**

6.1. teikia pagalbą mokiniams, klasės auklėtojams, tėvams (globėjams, rūpintojams);

6.2. konsultuoja mokinius, klasės auklėtojus, tėvus (globėjus, rūpintojus) jiems aktualiais mokymosi pasiekimų gerinimo ir mokymosi pagalbos teikimo klausimais;

7. **Vaiko gerovės komisijos funkcijos:**

7.1. svarsto ir organizuoja švietimo pagalbos teikimą, švietimo programų pritaikymą mokiniams, turintiems specialiųjų ugdymosi poreikių;

7.2. analizuoja taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) ir/ar teikia rekomendacijas mokytojams, klasės auklėtojams dėl proceso koregavimo;

7.3. vykdo su mokymosi pasiekimų gerinimu susijusius tyrimus.

8. **Administracijos funkcijos:**

8.1. vykdo mokinių mokymosi pasiekimų gerinimo proceso stebėseną ir tyrimus;

8.2. sudaro sąlygas mokiniams gauti konsultacijas, rinktis pasirenkamuosius dalykus, dalykų modulius, neformaliojo švietimo programas;

8.3. bendradarbiauja su mokomųjų dalykų mokytojais, klasės auklėtojais, švietimo pagalbos specialistais, mokinių tėvais (globėjais, rūpintojais);

8.4. įgyvendina mokinių skatinimo priemones;

8.5. sudaro galimybes mokytojams tobulinti kvalifikaciją.

9. **Tėvų funkcijos:**

9.1. užtikrina, kad mokiniai be pateisinamos priežasties nepraleistų pamokų;

9.2. domisi vaiko pasiekimais ir bendradarbiauja su klasės auklėtoju, dalykų mokytojais, administracija.

|  |  |  |  |  |
| --- | --- | --- | --- | --- |
| **Eil. Nr.** | **Priemonė** | **Vykdymo laikas** | **Vykdytojas** | **Laukiamas rezultatas** |
| **Dalykų mokytojų:** |
| 1. | Susitarti dėl metodų skaitymo, rašymo gebėjimams ugdyti taikymo pamokose ir šių gebėjimo vertinimo. | 2017 m. rugsėjo mėn. | Dalykų mokytojai, 4 klasės mokytojas | Geresni 4, 6, 8 kl. mokinių standartizuotų testų skaitymo testo rezultatai.Mokinių diktantų klaidų skaičius mažesnis palyginus su mokslo metų pradžioje parašyto diktanto klaidų skaičiumi. |
| 1.1. | Taikyti pamokoje garsinį teksto (sąlygos, užduoties, klausimo, šaltinių ir pan.) skaitymą. | 2017–2018 m. m. |
| 1.2. | Taikyti pamokoje teksto suvokimo strategijas (raktinių žodžių išskyrimą, pagrindinės minties formulavimą, grafinių tvarkyklių naudojimą ir pan.). | 2017–2018 m. m. |
| 1.3. | Taisyti rašto darbų klaidas:sakinio ribų žymėjimo,tikrinių daiktavardžių rašybos,nosinių raidžių rašybos vns. G. ir dgs. K. galūnėse,ilgųjų ir trumpųjų balsių rašybos ir kt. | 2017–2018 m. m. |
| 1.4. | Parengti kabinetuose vaizdinę medžiagą su rašybos taisyklių taikymo pavyzdžiais. | 2017 m. rugsėjo mėn. |
| 2. | Aptarti priemonių skaitymo ir rašymo gebėjimams ugdyti veiksmingumą. | 2017 m. balandžio mėn. | Lietuvių kalbos mokytojas | Įvertintas veiklos veiksmingumas, numatytos gairės kitiems mokslo metams.  |
| 3. | Naudoti priemones mokinių matematinio raštingumui ugdyti | 2017–2018 m. m. | Matematikos mokytojas, 4 klasės mokytojas  | Geresni matematikos PUPP rezultatai  |
| 3.1. | Ugdyti mokinių gebėjimus spręsti sąlyginius uždavinius. | 2017–2018 m. m. | Geresni 4, 6, 8 kl. mokinių standartizuotų testų matematikos testo rezultatai. |
| 3.2. | Ugdyti mokinių gebėjimus spręsti geometrinius uždavinius. | 2017–2018 m. m. |
| 4. | Stebėti kolegų pamokas, teikti kolegialų grįžtamąjį ryšį pamokos kokybės klausimais. | 2017–2018 m. m. | Dalykų mokytojai | Mokytojai patobulina pamokos kokybę. |
| 5. | Numatyta tvarka teikti mokymosi pagalbą mokiniui. | 2017–2018 m. m. | Dalykų mokytojai | Mokiniai pagerina dalyko pasiekimus. |
| **Klasės auklėtojų:** |
| 6. | Padėti mokiniams sudaryti asmeninio tobulėjimo (lūkesčių) planus. | 2017 m. spalio mėn. | Klasės auklėtojai | Mokiniai išsikelia asmeninio tobulėjimo tikslus, numato priemones jiems pasiekti. |
| 7. | Koordinuoti mokinių mokymosi pasiekimų stebėseną. | Mėnesio pabaigoje, pusmečio pabaigoje | Klasės auklėtojai | Mokiniai planuoja ir stebi savo mokymosi pasiekimus, įsivertina pažangą. |
| 8. | Vykdyti nelankymo prevencijos priemones. | Kasdien | Klasės auklėtojai | Mokiniai praleidžia mažiau pamokų be pateisinamos priežasties. |
| 9. | Organizuoti atvirų durų savaitę tėvams.Į ugdymo procesą įtraukti mokinių tėvus. | 2018 m. kovo mėn.2017–2018 m. m. | Klasės auklėtojai | Tėvams teikiama informacija apie vaiko pažangą, sudaroma galimybė stebėti vaiką ugdymo procese. |
| 10. | Atlikti mokinių pažangos analizę. | Pusmečių ir mokslo metų pabaigoje | Klasės auklėtojai | Numatomos pagalbos priemonės  |
| **Švietimo pagalbos specialistų:** |
| 11. | Organizuoti mokymosi pagalbos teikimą specialiųjų poreikių mokiniams. | 2017–2018 m. m. | Logopedas,mokytojas padėjėjas | Laiku ir efektyviai teikiama mokymosi pagalba mokiniams, turintiems mokymosi sunkumų. |
| 12. | Pailgintos dienos grupėje skatinti mokinius atlikti namų darbus | 2017–2018 m. m. | Pailgintos dienos grupės auklėtojas | Geresni ugdymosi pasiekimai |
| 13. | Pokalbiai apie mokinių elgesį, emocinį ir psichologinį saugumą | 2017–2018 m. m. | Psichologas | Saugi aplinka didina pasitenkinimą mokykla ir mokymosi motyvaciją |
| 14. | Teikiama informacija mokytojams apie specialiųjų ugdymosi poreikių turinčius mokinius. | 2017–2018 m. m. | Logopedas, psichologas | Mokytojai žino, kokius sutrikimus turi mokiniai, kaip sutrikimai lemia mokymosi sunkumus ir kaip efektyviau padėti mokiniui juos įveikti. |
| **Vaiko gerovės komisijos:** |
| 15. | Aptarti ir suderinti specialiųjų poreikių turinčių mokinių ugdymo programas. | 2017 m. rugsėjo mėn.. | VGK nariai | Numatytas ugdymo turinio, mokymo būdų, metodų pritaikymas. |
| 16. | Stebėti 1, 5 kl. ir naujai atvykusių mokinių adaptaciją ir teikti pagalbą. | 2017 m. rugsėjo mėn. | VGK nariai | Sudarytos palankios adaptacijos sąlygos. |
| 17. | Suteikti pagalbą tiems mokiniams, kurių pasiekimai žemi ir nesikeičia | 2017 m. lapkričio mėn. | VGK nariai | Beveik visiems mokiniams mokymosi krūvis yra tinkamas, dalis mokinių geba planuoti mokymosi laiką. |
| **Administracijos:** |
| 18. | Mokytojų tarybos posėdyje analizuoti I ir II pusmečio mokinių ugdymo ir lankomumo rezultatus  | 2017 m. sausio, gegužės, birželio mėn. | Direktorius | Priimti sprendimai dėl mokinių pasiekimų gerinimo. |
| 19. | Mokytojų tarybos posėdyje aptarti mokinių individualios pažangos ir pasiekimų stebėjimo procesą  | 2017 m. sausio mėn. | Direktorius, direktoriaus pavaduotojas ugdymuiKlasės auklėtojai | Priimti sprendimai dėl individualios mokinių pažangos stebėjimo tobulinimo. |
| 20. | Stebėti, kaip pamokose ugdomi mokinių skaitymo įgūdžiai. | 2017 m. lapkričio mėn. | Direktorius | 80% mokytojų pamokoje skiria laiko skaitymo strategijoms. |
| 21. | Stebėti, ar įsivertinimas pamokoje siejamas su pamokos uždaviniu, ar vykdomas išmokimo stebėjimas. | 2017 m. sausio mėn. | Direktorius  | 80% mokytojų pamokos įsivertinimą sieja su pamokos uždaviniu, stebi mokinių išmokimą pamokoje. |
| 22. | Vykdyti stebėseną ir išsiaiškinti, ar pamokoje laiku mokiniams suteikiama mokymosi pagalba. | 2017 m. gruodžio mėn. | Direktorius  | Mokymosi pagalba suteikta 80% mokinių. |
| 23. | Vykdyti mokinių pasiekimų sklaidą (padėkos mokyklos skelbimų lentoje,informacija apie mokinių pasiekimus internetiniame puslapyje, raštiškos padėkos tėvams ir kt.). | 2017–2018 m. m. | Direktorius | Skatinama mokinių pažanga. |
| 24. | Vykdyti mokinių skatinimą už mokymosi pasiekimus bei lankomumo rezultatus. | Po pusmečio ir mokslo metų pabaigoje | Direktorius | Skatinama mokinių pažanga. |
| 25. | Sudaromos sąlygos (bibliotekoje, pailgintos dienos grupėje) atlikti namų darbus | 2017–2018 m. m. | Direktorius | Pagerės mokinių pažangumas ir pasiekimai |
| 26. | Sudaromos sąlygos mokytojams tobulinti ugdymo individualizavimo metodiką, prireikus pasitelkti švietimo pagalbos specialistus ugdymo turiniui planuoti ir laiku koreguoti | 2017–2018 m. m. | Direktorius | Didėjant mokytojų kompetencijai gerės mokinių pasiekimai |
| 27. | Sudaromos galimybės mokytojams tobulinti profesines žinias, dalykines kompetencijas ir gebėjimus. | 2017–2018 m. m. | Direktorius | Didėjant mokytojų kompetencijai gerės mokinių pasiekimai |
| **Tėvų (globėjų, rūpintojų):** |
| 28. | Užtikrinti, kad mokiniai be pateisinamos priežasties nepraleistų pamokų. |  2017–2018 m. m. | Tėvai (globėjai, rūpintojai) | Pagerėja mokinių pamokų lankomumas. |
| 29. | Dalyvauti sudarant mokinio asmeninės pažangos planą ir jį įgyvendinti. | 2017–2018 m. m. | Tėvai (globėjai, rūpintojai) | Tėvai suteikia pagalbą mokiniui siekiant numatytų tikslų. |
| 30. | Domėtis vaiko pasiekimais ir bendradarbiauti su klasės auklėtoju, dalykų mokytojais, administracija. | 2017–2018 m. m. | Tėvai (globėjai, rūpintojai) | Tėvai aktyviai dalyvauja ugdymo procese. |

\_\_\_\_\_\_\_\_\_\_\_\_\_\_\_\_\_\_\_\_\_\_\_